
asupra propunerii legislative pentru completarea art.3 din Ordonanţa de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar 

(Pl.x. 139/2006)

1. În conformitate cu prevederile art. 95 şi 115 din Regulamentul Camerei Deputaţilor, republicat, cu adresa nr.PL.X.139/8 martie 2006 Comisia pentru învăţământ, ştiinţă, tineret şi sport a primit spre dezbatere şi avizare, în procedură de urgenţă,  în fond, propunerea legislativă pentru completarea art.3 din Ordonanţa de urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar. (Pl.x. 139/2006)

La întocmirea raportului Comisia a avut în vedere avizele primite de la Comisia pentru muncă şi protecţie socială, Comisia juridică, de disciplină şi imunităţi, precum şi avizul Consiliului Legislativ şi Punctul de vedere al Guvernului.


Ordonanţa de Urgenţă a Guvernului nr. 58/2001 prevede la art. 3 alin. (5) ca după obţinerea titlului de specialist, medicii sunt obligaţi să lucreze în unitatea sanitară cu care au încheiat contractul individul de muncă cel puţin un număr de ani egal cu durata corespunzătoare finanţării rezidenţiatului în specialitatea pentru care s-a scos postul la concurs. Potrivit art. 3 alin. (6) ocuparea unui alt post decât cel pentru care au fost confirmaţi ca rezidenţi se poate face numai după îndeplinirea obligaţiei prevăzute la alin. (5). Prin completarea alin. (6) se urmăreşte rezolvarea unor situaţii concrete întâlnite în cazul medicilor specialişti după terminarea rezidenţiatului.


2. În raport de obiectul şi conţinutul său, propunerea legislativă face parte din categoria legilor ordinare. 

3. La lucrările Comisiei au fost prezenţi un număr de 21 deputaţi, din totalul de 27 membri ai Comisiei. La dezbaterea propunerii legislative au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: doamna Cristina Beatrice Nimereanu – consilier,  Ministerul Sănătăţii. 


4.  Propunerea legislativă fost respinsă de Senat în şedinţa din 2 martie 2006. 


Camera Deputaţilor este Cameră decizională.

În urma dezbaterii, în şedinţa din 4 aprilie 2006, Comisia, cu 16 voturi pentru respingere, propune respingerea  propunerii  legislative. Motivaţia respingerii constă în aceea că prevederile art.3, alin. (5) se referă la rezidenţiatul „pe post”, a cărui raţiune constă tocmai în specializarea medicului pe un post amplasat într-o zonă defavorizată. Propunerea legislativă ar anula raţiunea pentru care a fost introdus rezidenţiatul „pe post”.

	1.
	---
	 ARTICOL UNIC. – Articolul 3 din Ordonanţa de Urgenţă a Guvernului nr.58/2001 privind organizarea şi finanţarea rezidenţiatului, stagiaturii şi activităţii de cercetare medicală în sectorul sanitar, publicată în Monitorul Oficial al României, Partea I, nr. 215 din 26 aprilie 2001, aprobată cu modificările şi completările ulterioare, se completează după cum urmează:
	
	

	2.
	Art. 3 - (6) Ocuparea unui alt post decât cel pe care au fost confirmaţi ca rezidenţi se poate face numai după îndeplinirea obligaţiei prevăzute la alin. (5). 
	        La articolul 3, alin. (6) se completează şi va avea următorul cuprins:

       (6) Ocuparea unui alt post decât cel pe care au fost confirmaţi ca rezidenţi se poate face numai după îndeplinirea obligaţiei prevăzute la alin. (5) cu excepţia cazului în care un alt medic specialist se obligă să preia postul în aceleaşi condiţii.

